2009. aastal kasvas Eestis maksukoormus 2008. aastaga võrreldes 3,8%. Suur osa (ligi 1,7% SKT-st) maksukoormuse kasvust tulenes SKT struktuurist - ekspordi kiire langus ei vähendanud maksulaekumisi samavõrd kui SKT-d. Samuti reageeris tööturg majanduskriisile viitajaga, mis hoidis üleval  tööturumaksude laekumist. Lisaks mõjutas ühekordselt maksukoormust olulisel määral II pensionisamba maksete peatamine, mis suurendas tehniliselt riigi tulusid, kuigi inimeste netosissetulek samal ajal hoopis suurenes.